Неўзабаве пасля публікацыі матэрыялаў “круглага стала”, які быў прысвечаны тэме аховы помнікаў спадчыны, датычных падзей Вялікай Айчыннай вайны (гл. “К”№ 16 за 2010 г.), у рэдакцыю звярнуўся вядомы скульптар, народны мастак Беларусі Іван Міско. Аўтар або сааўтар многіх знакавых манументальных пабудоў падзяліўся сваім болем на конт адной з іх — ці не самага прачулага помніка народнаму гераізму.